ΑΘΗΝΑ 18/2/2021

ΑΡ. ΠΡΩΤ.: 4110

 ΠΡΟΣ: 1. ΥΠΟΥΡΓΟ ΥΓΕΙΑΣ

 κο ΒΑΣΙΛΗ ΚΙΚΙΛΙΑ

 2. ΑΝ. ΥΠΟΥΡΓΟ ΥΓΕΙΑΣ

 κο ΒΑΣΙΛΗ ΚΟΝΤΟΖΑΜΑΝΗ

ΚΟΙΝ.: ΣΩΜΑΤΕΙΑ ΜΕΛΗ ΠΟΕΔΗΝ

Κύριοι Υπουργοί,

 Με το άρθρο 105 του Ν.2071/1992 έχει θεσμοθετηθεί ειδική ετήσια άδεια μετ’ αποδοχών σε όλους τους εργαζόμενους πλήρους απασχόλησης (πλην ιατρών), που υπηρετούν στα ειδικά τμήματα και μονάδες των Νοσηλευτικών Ιδρυμάτων.

 Με την Υπουργική Απόφαση με αριθμ.2003075/204/0022 (ΦΕΚ33/τευχ.Β/1995), καθορίστηκαν τα τμήματα και οι μονάδες που θα χορηγείται η ειδική άδεια.

 Με την Υπουργική Απόφαση με αριθμ.Γ29/65797/2018 (ΦΕΚ5489/τευχ.Β) επεκτάθηκε σε περαιτέρω τμήματα και μονάδες.

 Από το Μάρτιο του 2020 λειτουργούν στα Νοσοκομεία της χώρας ειδικά τμήματα και κλινικές covid-19, νοσηλεύοντας ασθενείς βαριά πάσχοντες από κορωνοϊό.

 Θεωρούμε ότι άμεσα η πολιτική ηγεσία του Υπουργείου Υγείας πρέπει να προχωρήσει στην έκδοση Ερμηνευτικής Απόφασης που να επεκτείνει την ειδική άδεια μετ’ αποδοχών και στους εργαζόμενους των κλινικών covid-19, αφού αποτελούν τμήματα ειδικών λοιμώξεων.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ